പാലക്കാട് ധോണിയില് സിപിഎം സിപിഐ സംഘര്ഷം പാലക്കാട് ധോണിയില് സിപിഎം സിപിഐ സംഘര്ഷം. സിഐടിയു പ്രവര്ത്തകനെ മര്ദിച്ചതിനെ തുടര്ന്നാണ് സംഘര്ഷമുണ്ടായതെന്ന് സിപിഎം നേതാക്കള് വിശദീകരിക്കുന്നു. എന്നാല്, സിപിഎം പ്രവര്ത്തകര് വീട് കയറി ആക്രമിച്ചെന്ന് സിപിഐ പ്രവര്ത്തകന് പരാതി നല്കി.സംഘര്ഷ സാധ്യത കണക്കിലെടുത്ത് പ്രദേശത്ത് ധോണി പൊലീസ് നിലയുറപ്പിച്ചിട്ടുണ്ട്. സിപിഐ പ്രവര്ത്തകനായ സുനീറിനെ സിപിഎം പ്രവര്ത്തകര് വീട്ടില്ക്കയറി ആക്രമിച്ചെന്നാണ് പരാതി. തദ്ദേശ സ്വയംഭരണ തെരഞ്ഞെടുപ്പില് സിപിഎം പെച്ചാംകുണ്ട് ബ്രാഞ്ച് സെക്രട്ടറി മണികണ്ഠന് വിമതനായി മത്സരിച്ചിരുന്നു. പിന്നീട് മണികണ്ഠനൊപ്പം ഒരുപറ്റം സിപിഎം പ്രവര്ത്തകരും സിപിഐയില് ചേര്ന്നു. അന്നു മുതല് തുടങ്ങിയ സംഘര്ഷത്തിന്റെ തുടര്ച്ചയായാണ് ആക്രമണം നടന്നതെന്നാണ് സിപിഐ വിശദീകരണം. എന്നാല് സിഐടിയു ഓഫീസിലെ കൊടി നശിപ്പിച്ചതില് പ്രതിഷേധിച്ച് സിപിഎം പ്രകടനം നടത്തിയതില് പ്രകോപിതരായ സിപിഐ പ്രവര്ത്തകര് സിഐടിയു പ്രവര്ത്തകനായ രമേശിനെ മര്ദിച്ചതാണ് സംഘര്ഷത്തിന് കാരണമെന്ന് സിപിഎം വിശദീകരിക്കുന്നു. ഷിനോജ്